Michael Gambon

Michael John Gambon (19. lokakuuta 1940 Dublin, Irlanti – 27. syyskuuta 2023) oli brittiläis-irlantilainen näyttelijä ja ääninäyttelijä,http://www.rockpapershotgun.com/2012/05/04/the-elder-scrolls-online-teases-us-ouroborosly/ joka työskenteli niin näyttämöllä, elokuvissa kuin televisiossakin.

 Elämä ja ura 
 Nuoruus 
Gambon syntyi vuonna 1940 Dublinin Cabrassa. Perhe asettui toisen maailmansodan jälkeen Britanniaan, missä Gambon kävi myös koulunsa. Hän jätti koulun 15-vuotiaana ja meni oppipoikana Vickers-Armstrongsille tullakseen työkalusepäksi.

 Uran alku teatterissa 
Gambon kiinnostui näyttelemisestä ja lähetti Dublinin Gate Theatreen keksityn ansioluettelon ja sai sieltä 1962 ensimmäisen ammattilaisroolinsa näytelmästä Othello. Palattuaan Lontooseen Gambon kävi William Gaskillin improvisaatiokursseilla. Tämä myös johdatti Gambonin Laurence Olivierin uuteen kansallisteatteriin, missä Gambon näytteli neljän vuoden ajan.

Olivierin neuvosta Gambon vaihtoi 1967 Birminghamin repertuaariteatteriin saadakseen suurempia rooleja. Siellä hän näytteli 27-vuotiaana ensimmäisen pääroolinsa Othellona. Gambonin varsinainen läpimurto tuli 1970-luvulla, kun ohjaajaksi ryhtynyt näyttelijä Eric Thompson valitsi hänet Alan Ayckbournin The Norman Conquests -trilogiaan. Tämä johti edelleen yhteistyöhön Ayckbournin kanssa, ja 1970-luvulla Gambon oli myös Simon Grayn vakionäyttelijöitä.

Kriitikko Michael Billingtonin mukaan Gambonin 1980-luvun paras roolisuoritus oli Arthur Millerin näytelmässä Näköala sillalta, jota esitettiin kansallisteatterissa Ayckbournin ohjaamana. Gambon palkittiin siitä Olivier-palkinnolla. Hän oli saanut ensimmäisen Olivierinsa kaksi vuotta aiemmin näytelmästä A Chorus of Disapproval, ja kolmannen hän voitti 1990 näytelmästä Man of the Moment.

 Teatterissa, televisiossa ja elokuvissa 
Gambonin ensimmäinen elokuva oli ollut vuoden 1965 Othello. Sen jälkeen hän teki myös useita televisiorooleja, ja televisiossa hän sai ensimmäisen kerran huomiota mysteerisarjasta Laulava salapoliisi, missä hän näytteli psoriasista sairastavaa romaanikirjailijaa. Siitä hän sai Baftan televisiopalkinnon parhaana näyttelijänä. Toisen Baftansa Gambon voitti televisiosarjasta Vaimoja ja tyttäriä (1999), kolmannen sarjasta Longitude – pituusaste (2000) ja neljännen sarjasta Sukupuu (2001).

Laulava salapoliisi johdatti Gambonin myös moniin huomattaviin elokuvarooleihin. Uransa loppuvaiheessa Gambon tasapainoilikin teatteri-, televisio- ja elokuvauran välillä.

Gambon näytteli Peter Greenawayn arthouse-elokuvassa Kokki, varas, vaimo ja rakastaja (1989), ja sen jälkeen hänellä oli muun muassa roolit Päättömässä ratsumiehessä, elokuvassa The Insider – sisäpiirissä ja Gosford Parkissa. Vuonna 2004 Gambon peri Albus Dumbledoren osan Harry Potter -elokuvissa Richard Harrisilta, joka kuoli vuonna 2002. Gambon näytteli Dumblerodea kuudessa Harry Potter -elokuvassa. Gambon oli myös kertoja Coenin veljesten elokuvassa Hail, Caesar! (2016) ja ääninäytteli kahdessa Paddington-elokuvassa.

Gambon vetäytyi 2015 teatterista heikkenevän terveyden ja muistiongelmien takia. Hän oli joutunut jo tuota ennen usean vuoden ajan käyttämään kuuloketta, johon sai vuorosanansa, jos hän unohtaisi ne. Tästä huolimatta hän teki 2010-luvulla vielä monia arvostettuja teatterirooleja.

 Huomionosoitukset 
Vuonna 1992 hänet nimitettiin komentajaksi (CBE), ja kuusi vuotta myöhemmin hänet lyötiin ritariksi.

 Yksityiselämä 
Gambon ei pitänyt yksityiselämäänsä esillä julkisuudessa. Hän oli kuitenkin vuodesta 1962 vuoteen 2002 naimisissa Anne Millerin kanssa. He saivat yhden lapsen vuonna 1964. Gambon jätti vaimonsa 2002 ja aloitti pian sen jälkeen suhteen Philippa Hartin kanssa. Heille syntyi kaksi lasta (s. 2007 ja 2009).

Gambon kuoli 27. syyskuuta 2023 keuhkokuumeseen.

Filmografia
Elokuvat Vuosi Suomenkielinen nimi Alkuperäinen nimi Rooli1965  Othello  Othello  Company1973  Keskiyön kauhut  Nothing But the Night  Etsivä Grant1974  Pedon on kuoltava  The Beast Must Die  Jan Jarmokowski1985  Paluu vapauteen  Turtle Diary  George Fairbairn1988  Paris by Night  Paris by Night  Gerald Paige Puuttuva lenkki  Missing Link  Kertoja (ääni)1989  The Rachel Papers  The Rachel Papers  Tohtori Knowd Valkoinen kuiva kausi  A Dry White Season  Magistrate Kokki, varas, vaimo ja rakastaja  The Cook, the Thief, His Wife & Her Lover  Albert Spica1991  Pahuuden valtakunta  Mobsters  Don Salvatore Faranzano1992  Toys  Toys  Luutnanttikenraali Leland Zevo1994  Blackout  Clean Slate  Cornell Elämän oppitunnit  The Browning Version  Tohtori Frobisher Dublinin tarinoita  A Man of No Importance  Ivor J. Carney Viimeinen soturi  Squanto: A Warrior’s Tale  Sir George1995  Tappavaa menoa Pekingissä  Bullet to Beijing  Alex Väkivallan kuilu  Nothing Personal  Leonard Two Deaths  Two Deaths  Daniel Pavenic Kaislikossa suhisee  The Wind in the Willows  Mäyrä (äänirooli; televisioelokuva)1996  The Innocent Sleep  The Innocent Sleep  Etsiväkomisario Matheson Mary Reilly – isäntänä tri Jekyll  Mary Reilly  Maryn isä Pietarin keskiyö  Midnight in Saint Petersburg  Alex Kaislikon väen talvi  The Willows in Winter  Mäyrä (äänirooli; televisioelokuva)1997  Kyyhkyn siivet  The Wings of the Dove  Lionel Croy The Gambler  The Gambler  Fjodor Dostojevski1998  Elonkorjuujuhla  Dancing at Lughnasa  Isä Jack Mundy1999  Plunkett & MacLeane – rahat ja henki  Plunkett & Macleane  Lordi Gibson The Last September  The Last September  Sir Richard Naylor Apinan tarina  Le château des singes  Mestari Martin (ääni; engl. versio) The Insider – sisäpiirissä  The Insider  Thomas Sandefur Päätön ratsumies  Sleepy Hollow  Baltus Van Tassel2001  Kiristäjät piikkikoroissa  High Heels and Low Lifes  Kerrigan Saiturin joulu  Christmas Carol: The Movie  Jouluhenki (ääni) Gosford Park  Gosford Park  Sir William McCordle Charlotte Gray  Charlotte Gray  Levade2002  Ali G Indahouse  Ali G Indahouse  Pääministeri2003  Huiputtajat  The Actors  Barreller Armoton maa  Open Range  Denton Baxter Sylvia  Sylvia  Professori Thomas2004  Harry Potter ja Azkabanin vanki  Harry Potter and the Prisoner of Azkaban  Professori Albus Dumbledore Being Julia  Being Julia  Jimmie Langton Sky Captain and the World of Tomorrow  Sky Captain and the World of Tomorrow  Päätoimittaja Paley Layer Cake – diilerin käsikirja  Layer Cake  Eddie Temple Steve Zissoun vedenalainen maailma  The Life Aquatic with Steve Zissou  Oseary Drakoulias2005  Harry Potter ja liekehtivä pikari  Harry Potter and the Goblet of Fire  Professori Albus Dumbledore2006  The Omen  The Omen  Carl Bugenhagen Amazing Grace  Amazing Grace  Lordi Charles Fox The Good Shepherd  The Good Shepherd  Tohtori Fredericks2007  The Good Night  The Good Night  Alan Weigert The Baker  The Baker  Leo Harry Potter ja Feeniksin kilta  Harry Potter and the Order of the Phoenix  Professori Albus Dumbledore2008  Brideshead Revisited – mennyt maailma  Brideshead Revisited  Lordi Marchmain2009  Fantastic Mr. Fox  Fantastic Mr. Fox  Franklin Bean (ääni) Harry Potter ja puoliverinen prinssi  Harry Potter and the Half-Blood Prince  Professori Albus Dumbledore2010  The Book of Eli  The Book of Eli  George Kuninkaan puhe  The King’s Speech  Kuningas Yrjö V Harry Potter ja kuoleman varjelukset, osa 1  Harry Potter and the Deathly Hallows – Part 1  Professori Albus Dumbledore2011  Harry Potter ja kuoleman varjelukset, osa 2  Harry Potter and the Deathly Hallows – Part 2  Professori Albus Dumbledore2012  Kvartetti  Quartet  Cedric Livingston2014  Paddington  Paddington  Pastuzo-setä (ääni)2016  Hail, Caesar!  Hail, Caesar!  kertoja (ääni) Dad's Army  Dad's Army  Godfrey2017  Viceroy's House  Viceroy's House  Lord Lionel 'Pug' Ismay Mad to Be Normal  Mad to Be Normal  Sydney Kotok Victoria & Abdul  Victoria & Abdul  Lord Salisbury Kingsman: Kultainen kehä  Kingsman: The Golden Circle  Arthur Paddington 2  Paddington 2  Pastuzo-setä (ääni)2018  The Last Witness  The Last Witness  Frank Hamilton Citizen Lane  Citizen Lane  Lord Ardilaun The Death & Life of John F. Donovan  The Death & Life of John F. Donovan  Man in Diner King of Thieves  King of Thieves  Billy 'The Fish' Lincoln Johnny English iskee jälleen  Johnny English Strikes Again  Agent Five2019  Judy  Judy  Bernard Delfont Cordelia  Cordelia   MosesLyhytelokuvat Vuosi Suomenkielinen nimi Alkuperäinen nimi Rooli1999  Dead on Time  Dead on Time  Maurice2003  Standing Room Only  Standing Room Only  Larry Little Wolf’s Book of Badness  Little Wolf’s Book of Badness  Setä Bigbad (ääni)2006  John Duffy’s Brother  John Duffy’s Brother  Kertoja2010  Tohtorin joulutarina (Doctor Who)  A Christmas Carol  Kazran/Elliot Sardick2010  Harry Potter and the Forbidden Journey  Harry Potter and the Forbidden Journey  Professori Albus DumbledoreVideopelit Vuosi Suomenkielinen nimi Alkuperäinen nimi Rooli2014  The Elder Scrolls Online  The Elder Scrolls Online  Profeetta2017  The Elder Scrolls Online: Morrowind  The Elder Scrolls Online: Morrowind  Profeetta2018  Harry Potter: Hogwarts Mystery  Harry Potter: Hogwarts Mystery  Professori Albus Dumbledore

 Lähteet 

 Aiheesta muualla 



Luokka:Brittiläiset näyttelijät
Luokka:Irlantilaiset näyttelijät
Luokka:Brittiläisen imperiumin komentajat
Luokka:BAFTA-palkinnon saajat
Luokka:Olivier-palkinnon saajat
Luokka:Royal Shakespeare Companyn jäsenet
Luokka:Vuonna 1940 syntyneet
Luokka:Vuonna 2023 kuolleet
Luokka:Seulonnan keskeiset artikkelit